《枯柳》
宋代·孔平仲

窾枯路傍柳，种插从何年。枯条不可见，人立何岿然。

轻脆岂耐久，心腹俱空穿。上无一鸟巢，下系万里船。

想见方浓时，飞花舞青天。行人多攀折，惨淡驻征鞭。

今也傲突兀，东西过谁怜。陋质非焦桐，难试朱丝弦。

英华馀岁许，白蚁争回旋。雷公飞火试一照，深处恐有乖龙眠。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。